‘भोलिपल्ट बिहानको आठ नौ बजेको थियो होला, उठ्न खोजेँ, सकिनँ, आँखा खोल्नै सकिरहेको थिइन, हिउँमै लडे । त्यसपछि के भयो मलाइ थाहा छैन्,’ उनले भने । बाँचेका तीनमध्ये सबैभन्दा गम्भीर अवस्थामा थिए अर्जुन । उद्धार गरिएको १७ घण्टापछि उनको होस खुलेको थियो । बिस्तारै आँखा खोलेपछि चारैतिर डाक्टर देख्दा उनलाई कतै मृत्युलोकपछिको संसारमा छुकि जस्तो भान भयो । चिसोले जमेको शरीर र मस्तिष्क बिस्तारै सामान्य भइसकेपछि उनलाई आफू नमरेको विश्वास भयो । बाँचे भन्ने भएपछि ढुक्क भएर उनले फेरि आफूलाइ छाड्दिए र पूनः बेहोस भए ।
